CELEX: 32021D0904
Language: lv
Date: 2021-06-03 00:00:00
Title: Padomes Lēmums (KĀDP) 2021/904 (2021. gada 3. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.) (EULEX KOSOVO)

4.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 197/114
               
            
         PADOMES LĒMUMS (KĀDP) 2021/904
         (2021. gada 3. jūnijs),
         ar ko groza Vienoto rīcību 2008/124/KĀDP
         par Eiropas Savienības Tiesiskuma misiju Kosovā (*) (EULEX KOSOVO)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2008. gada 4. februārī pieņēma Vienoto rīcību 2008/124/KĀDP (1).
                  
               
                     (2)
                  
                  
                     Padome 2020. gada 11. jūnijā pieņēma Lēmumu (KĀDP) 2020/792 (2), ar ko grozīja Vienoto rīcību 2008/124/KĀDP un pagarināja misijas pilnvaru termiņu līdz 2021. gada 14. jūnijam.
                  
               
                     (3)
                  
                  
                     Saistībā ar EULEX KOSOVO stratēģisko pārskatu Politikas un drošības komiteja (PDK) vienojās, ka misija būtu jāpagarina līdz 2023. gada 14. jūnijam un ka uzdevums sniegt operatīvu atbalstu ES veicinātajam dialogam būtu līdz 2022. gada 31. decembrim jānodod Eiropas Savienības birojam Kosovā.
                  
               
                     (4)
                  
                  
                     Nekas šajā lēmumā nebūtu jāsaprot kā tāds, kas skar to tiesnešu un prokuroru neatkarību un autonomiju, kuri aktīvi darbojas tiesvedībās saistībā ar EULEX KOSOVO.
                  
               
                     (5)
                  
                  
                     Ņemot vērā EULEX KOSOVO darbību īpašās iezīmes, ar ko atbalsta uz kādu no dalībvalstīm pārceltas tiesvedības, ir piemēroti šajā lēmumā noteikt summu, kas paredzēta, lai segtu atbalstu minētajām pārceltajām tiesvedībām, un paredzēt, ka minētā budžeta daļa tiek īstenota ar dotāciju.
                  
               
                     (6)
                  
                  
                     Būtu attiecīgi jāgroza Vienotā rīcība 2008/124/KĀDP.
                  
               
                     (7)
                  
                  
                     
                        EULEX KOSOVO tiks īstenota apstākļos, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Vienoto rīcību 2008/124/KĀDP ar šo groza šādi:
            
                        1)
                     
                     
                        vienotās rīcības 3. pantā pievieno šādu teikumu:
                        “Uzdevumu sniegt operatīvo atbalstu ES veicinātajam dialogam nodod Eiropas Savienības birojam Kosovā līdz 2022. gada 31. decembrim.”;
                     
                  
                        2)
                     
                     
                        vienotās rīcības 16. pantu groza šādi:
                        
                                    a)
                                 
                                 
                                    panta 1. punktā pievieno šādas daļas:
                                    “Finanšu atsauces summa, kas paredzēta EULEX KOSOVO izdevumu segšanai no 2021. gada 15. jūnija līdz 2023. gada 14. jūnijam, ir 173 693 683 EUR. No minētās summas 57 900 000 EUR ir paredzēti tam, lai segtu EULEX KOSOVO izdevumus tās pilnvaru īstenošanai Kosovā, un 115 793 683 EUR ir paredzēti tam, lai segtu atbalstu tiesvedībām, kas pārceltas uz kādu no dalībvalstīm.
                                    Komisija ar sekretāru, kas darbojas tās kancelejas vārdā, kura atbild par pārceltās tiesvedības administrāciju, paraksta dotācijas nolīgumu par summu 115 793 683 EUR. Eiropas Parlamenta un Padomes Regulā (ES, Euratom) 2018/1046 (*1) paredzētie noteikumi par dotācijām attiecas uz dotācijas nolīgumu.
                                    Par finanšu atsauces summu EULEX KOSOVO turpmākajam laikposmam lemj Padome.
                                    
                                       (*1)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).”;"
                        
                                 
                              
                                    b)
                                 
                                 
                                    panta 4. punktu aizstāj ar šādu:
                                    
                                       “4.   EULEX KOSOVO ir atbildīga par misijas budžeta finansiālo izpildi, izņemot 1. punktā minētās summas, kas ir saistītas ar atbalstu tiesvedībai, kas pārcelta uz kādu no dalībvalstīm. Šajā nolūkā EULEX KOSOVO paraksta vienošanos ar Komisiju.”;
                                    
                                 
                              
                  
                        3)
                     
                     
                        vienotās rīcības 20. panta otrās daļas pirmo teikumu aizstāj ar šādu:
                        “Tā zaudē spēku 2023. gada 14. jūnijā.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 3. jūnijā
            
               
                  Padomes vārdā –
               
               
                  priekšsēdētājs
               
               P. N. SANTOS
            
         
         
            (*)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.
         
            (1)  Padomes Vienotā rīcība 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO (OV L 42, 16.2.2008., 92. lpp.).
         
            (2)  Padomes Lēmums (KĀDP) 2020/792 (2020. gada 11. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (EULEX KOSOVO) (OV L 193, 17.6.2020., 9. lpp.).